تعلم إنشاء بوستر إعلانى إحترافى مجاناً - للتسويق لمنتجاتك وعروضك الخاصة
#000001
النهردة هنتكلم فى موضوع مهم جدا جدا جداً للناس اللى شغالة فى الأفيلييت أو ال CPA . من الحاجات اللى لازم نعملها بكل إحترافية لما نييجى نسوق لمنتج معين أو عرض ما؛ لازم نخلى بالنا من الصورة اللى بتمثل المنتج او العرض.
#000003
طبعا هنروح علطول على القائمة اللى فى اليمين دى ، وكل اللى محتاجينه من القائمة دى أول حاجتين بس.
#000004
1- المرشح لك : وفيها هتلاقى جميع التصميمات اللى محتاجها منها المجانى والمدفوع ، ولكن المجانى كافى تماماً للغرض. المهم انك هتلاقى جمييييع أنواع الصور اللى انت محتاجها ، كل صور وبوسترات منصات التواصلات الإجتماعى ( Facebook, Twitter , Instagram, Youtube, إلخ...).
#000005
وهتلاقى معظم او جميييع البوسترات الاعلانية ومختلف انواع البطاقات وأى صورة أو بوستر ممكن تتخيله لأى موقع ويب بيستخدم صور على شبكة الإنترنت.، عشان كده بجد الموقع فعلاااً رهييييب.
#000006
2- كل تصاميمك: ودى تانى حاجه بتهمنا فى القائمة اللى على اليمين عشان لو خبينا ندخل على التصاميم السابقة اللى أنشأناها قبل كده ، نقدر نوصل ليها بسهولة .
#000007
تعالوا بقى نبدأ شغل على الموقع
#000008
أولاً طبعا زى ما قولنا قبل كده هندخل على (المرشح لك) عشان نختار التصميم المناسي أو اللى محتاجينه وليكن مثلاً بوست فيسبوك.، هنروح وهندور على بوست فيسبوك وهنلاقيها بالشكل ده :
#000009
بعد نضغط عليه هتفتح لينا نافذة تانية واللى هى عبارة عن صفحة التصميم واللى فيها بقى كل اللشغل اللى هنتعلمه مع بعض دلوقتى.
#000010
بعد ما أخترنا بوست Facebook هتفتح معانا صفحة التصميم بالشكل ده:
#000011
مبدأيا احنا هنختار تصميم معين من التصميمات دى ونبدأ نعدل عليه، وبعدين هنرجع ونصمم تصميم من اول الصورة وهى فاضية ، وبكدة ان شاء الله هنقدر نتعرف على كل حاجه فى صفحة التصميم من التعديل على قالب أو انشاء قالب من الأول.
#000012
تعالوا بقى مع بعض نوضح صفحة التصميم واللى ثابتة لجميع أنواع البوسترات والصور المختلفة لجميع المنصات ولكن اللى بيختلف اشكال التصميمات بس وكل حاجة تانية زى ما هى وترتيب الأيقونات اللى على اليمين دى برده ثابت فى اى صفحة تصميم.
#000013
اول حاجة فى القائمة اللى على اليمين دى وهى ( القوالب ) هتلاقى قوالب كتيير جداً ولمختلف المجالات.الأيقونة اللى تحت منها - ( التحميلات ) ومن خلالها تقدر تحمل أى صورة أو فيديوعشان تضيفهم للتصميم ، وبردو هتلاقى الحاجات اللى حملتها قبل كده على الموقع هنا فى ( التحميلات ).الأيقون اللى تحت منها وهى ( الصور ) وفيها هتلاقى صور كتييير ومختلفة ومقسمة الى أقسااام كتييير، تقدر تختار الصورة المناسبة ليك ، ولكن فيها المجانى وفيها المدفوع ولكن زى ما قولنا المجانى كافى بالغرض.( العناصر ) وفيها هتلاقى مجموعة كبيرة جداً ومختلفة من الرموز والعناصر والأشكال اللى ممكن تضيفها لتصميمك.تحت العناصر هتلاقى أيقونة ( النص ) وهنا لو حبيت تضيف نص.، وده شئ أكيد طبعا هتحتاج إنك تضيف نص يعبر عن المنتج او العرض الخاص بيك. هتلاقى فيه مختلف الخطوط باللغتين العربية والإنجليزية. وتقدر تظبط النص براحتك من الحجم ونوع الخط والألوان وكل حاجة.( الموسيقى ) دى الأيقونة اللى السادسة فى القائمة.، لو حبيت تضيف موسيقى للتصميم بتاعك، وبصراحة عمرى ما استخدمت اى موسيقى، ولا فتحت الأيقونة دى أصلاً.الأيقونة اللى بعدها وهى ( مقاطع الفيديو ) ، فيها مقاطع فيديو مختلفة ممكن تلاقى اللى يناسبك وتبدأ تعدل عليه، وغالبا معظم الفيديوهات مدتها أقل من دقيقة؛ لأنها بتبقى فيديوهات دعائية.الأيقونة اللى بعد كده ( الخلفية ) ودى لو حبيت تضيف خلفية معينة للتصميم بتاعك هتلاقى كتيييييير وتقريباً كلها مجاناً.أخر أيقونتين دول مش هنحتاجلهم يعنى مش مهمين وهما ( المجلدات ) وال ( المزيد ).
#000014
المشاركة على واتساب متوفرة فقط في الهواتف
#000017